রিফাতকে প্রাথমিক জিজ্ঞাসাবাদের বরাত দিয়ে র‌্যাব বলেছে, রিফাত দীর্ঘদিন ধরে জঙ্গিবাদের সঙ্গে সম্পৃক্ত এবং সে ফেসবুকের মাধ্যমে জঙ্গিবাদে উদ্বুদ্ধ হয়। সে ফেসবুক, টেলিগ্রাম, থ্রিমা ইত্যাদি অ্যাপসে নিজের প্রকৃত পরিচয় গোপন করে ছদ্মনামের আইডি ব্যবহার করে নানা জঙ্গির সঙ্গে তথ্য আদান-প্রদান করে নাশকতা করার পরিকল্পনা করে আসছিল। এছাড়াও সে ধর্মের অপব্যাখ্যা দিয়ে টেলিগ্রাম, থ্র্রিমা, ফেসবুকসহ ইত্যাদি অ্যাপসের সাহায্যে ইসলাম প্রতিষ্ঠার নামে জঙ্গিবাদের প্রচারণাসহ তাদের দলে সদস্যসংখ্যা বৃদ্ধির চেষ্টা করছিল। তার সঙ্গে জঙ্গিবাদে সম্পৃক্ত আরও অনেকের পরিচয় রয়েছে। রিফাতের ল্যাপটপ থেকে তার সহযোগীদের বিভিন্ন পোস্টে জঙ্গিবাদ সম্পর্কিত আপত্তিকর পোস্ট পাওয়া গেছে।